Ansøgning om tilskud fra pulje til effektiviseringer m.v. til dækning af 
omkostninger til konsulentbistand i forbindelse med direktionens 
fokusområder frem mod budget 2016. 
Sagsfremstilling 
4.      Ansøgning om tilskud fra pulje til effektiviseringer m.v. til dækning af omkostninger til 
konsulentbistand i forbindelse med  direktionens fokusområder frem mod budget 2016.  
                                                                                                                        Åbent 
Sagsnr.: 326-2014-117627     J.nr.: 00.30.00            Zehnia Madsen.: 326-2014-369654 
  
[adresse] 
I forbindelse med direktionens indsats for at fremlægge forslag til effektiviseringer på 30 mio. kr. om året i budget 
2016 og overslagsårene - i daglig tale "direktionens fokusområder frem mod budget 2016" - er der igangsat 11 
større projekter. I 3 af disse projekter har direktionen vurderet, at ekstern konsulentbistand vil være nødvendig for at 
gennemføre projekterne. 
De 3 projekter, der søger konsulentbistand, er 
- befordring (visiteret kørsel, kørselsgodtgørelse, administration af kommunens bilpark), søger om konsulentbistand 
for 530.000 kr. 
- Ejendomsstrategi (bedre udnyttelse af kommunale bygninger, vedligehold af kommunale bygninger) søger om 
konsulentbistand for 240.000 kr. 
- voksenspecialområdet (analyse af myndighedssagsbehandlingen, analyse af udførerinstitutionerne, snitflader 
mellem voksenspecialområdet og ældreområdet) søger om konsulentbistand for 500.000 kr. 
I alt søges der om konsulentbistand for 1.270.000 kr. 
  
BEHANDLING 
Direktion, Økonomiudvalg, Kommunalbestyrelse 
  
INDSTILLING 
Personale- og økonomidirektøren indstiller, at  
- der ydes et tilskud på 1.270.000 kr. til konsulentbistand til de 3 projekter 
- beløbet finansieres med 1.076.000 kr. fra "pulje til effektiviseringer m.v." og med 194.000 fra direktionens pulje. 
- beløbet på 1.076.000 fra "pulje til effektiviseringer" overføres fra anlæg til drift. 
  
ØKONOMISKE KONSEKVENSER 
Udgifter til konsulentbistand udgør 1.270.000 kr.  
Restbeløbet på budget 2014 af "pulje til effektiviseringer mv." udgør 1.076.000 kr.  
Resten af beløbet finansieres af direktionens pulje. 
  
Direktionens møde den 2. december 2014: 
Direktionen vedtog at anbefale økonomi- og personaledirektørens indstilling. 
Økonomiudvalgets møde den 10. december 2014: 
Økonomiudvalget vedtog at anbefale Direktionens indstilling. 
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets indstilling. 
